CELEX: 62009FN0105
Language: mt
Date: 2009-12-23 00:00:00
Title: Kawża F-105/09: Rikors ippreżentat fit- 23 ta’ Diċembru 2009 — Scheefer vs Il-Parlament

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/52
            
         Rikors ippreżentat fit-23 ta’ Diċembru 2009 — Scheefer vs Il-Parlament
   (Kawża F-105/09)
   2010/C 37/82
   Lingwa tal-kawża: Il-Franċiż
   
      Partijiet
   
   
      Rikorrenti: Séverine Scheefer (Lussemburgu, il-Lussemburgu) (rappreżentant: R. Adam, avukat)
   
      Konvenut: Il-Parlament Ewropew
   
      Suġġett u deskrizzjoni tal-kawża
   
   L-annullament tad-deċiżjonijiet tal-konvenut li jiċħad ir-riklassifikazzjoni tal-kuntratt ta’ membru tal-persunal temporanju tar-rikorrenti għal impjieg għal perijodu indeterminat skont l-Artikolu 8(1) tal-Kondizzjonijiet tal-impjieg. Barra minn hekk, il-kumpens għad-dannu mġarrab mir-rikorrenti.
   
      Talbiet tar-rikorrenti
   
   
               —
            
            
               jannulla d-deċiżjoni tal-Parlament tat-12 ta’ Frar 2009;
            
         
               —
            
            
               jannulla d-deċiżjoni tal-Parlament tat-12 ta’ Ottubru 2009;
            
         
               —
            
            
               jannulla l-klassifikazzjoni legali tal-kuntratt inizjali kif ukoll id-data tal-iskadenza tiegħu, stabbilita għall-31 ta’ Marzu 2009;
            
         
               —
            
            
               għaldaqstant jirriklassifika l-impjieg tar-rikorrenti bħala impjieg għal perijodu indeterminat;
            
         
               —
            
            
               jikkumpensa d-dannu mġarrab mir-rikorrenti minħabba l-aġir tal-Parlament;
            
         
               —
            
            
               sussidjarjament, u fiċ-ċans remot li t-Tribunal għas-Servizz Pubbliku jasal għall-konklużjoni li minkejja li sar kuntratt għal impjieg għal perijodu indeterminat, ir-relazzjoni ta’ xogħol kienet spiċċat, jagħti danni għal xoljiment abbużiv tar-rabta kuntrattwali;
            
         
               —
            
            
               b’mod iktar sussidjarju, u fiċ-ċans remot li t-Tribunal għas-Servizz Pubbliku jasal għall-konklużjoni li l-ebda riklassifikazzjoni ma hija possibbli, jagħti danni għad-dannu mġarrab mir-rikorrenti minħabba l-aġir żbaljat tal-Parlament Ewropew;
            
         
               —
            
            
               jirriżerva lir-rikorrenti d-drittijiet, ir-rimedji, il-mezzi u l-azzjonijiet l-oħra kollha, u b’mod partikolari l-kundanna mill-Parlament għad-danni konnessi mad-dannu mġarrab;
            
         
               —
            
            
               jikkundanna lill-Parlament Ewropew għall-ispejjeż.